cyanic-selkie/wikianc huggingface dataset:
Κώστας Σημίτης
Οικονομία
Τη δεύτερη περίοδο της πρωθυπουργίας του (2000-2003) ήταν και τα πρώτα χρόνια της Ελλάδας στο ευρώ. Την 1η Ιανουαρίου 2002 τα τραπεζογραμμάτια και τα κέρματα ευρώ τέθηκαν σε κυκλοφορία ταυτόχρονα με τις υπόλοιπες 11 χώρες. Τα οφέλη από την ένταξη στο ευρώ έγιναν αισθητά τα πρώτα αυτά χρόνια. Επίσης σημαντικό ρόλο έπαιξαν οι επενδύσεις για την προετοιμασία των Ολυμπιακών Αγώνων του 2004 στην Αθήνα. Η ένταξη στο ευρώ έφερε μαζί με το νέο νόμισμα αυξημένη αξιοπιστία αλλά και σημαντικούς περιορισμούς στη μακροοικονομική πολιτική της χώρας. Η νομισματική πολιτική είναι πλέον αποκλειστική ευθύνη της ΕΚΤ. Η δημοσιονομική πολιτική όφειλε να τηρεί της δεσμεύσεις του Συμφώνου Σταθερότητας για χαμηλά δημοσιονομικά ελλείμματα και μειούμενο δημόσιο χρέος. Μειώθηκε η αβεβαιότητα από τις διακυμάνσεις της συναλλαγματικής ισοτιμίας μεταξύ των νυν χωρών της Ευρωζώνης και διευκολύνθηκαν οι διασυνοριακές συναλλαγές. Την ίδια στιγμή όμως η ένταξη της Ελλάδας στην Ευρωζώνη περιόρισε τα παραδοσιακά εργαλεία μακροοικονομικής πολιτικής και ανέδειξε τις διαρθρωτικές μεταρρυθμίσεις σε πολιτική προτεραιότητας. Συγχρόνως, αναίρεσε από τον μηχανισμό της αγοράς το ρόλο «τιμωρού» για τις ανισορροπίες στην οικονομία ή για την ανεπάρκεια της οικονομικής πολιτικής και, έτσι, μετέτρεψε τις οικονομικές κρίσεις του παρελθόντος σε ανισορροπίες διαφορετικού τύπου, που σωρεύονται χωρίς να γίνονται άμεσα αντιληπτές. Έχοντας την κάλυψη του ισχυρού ενιαίου νομίσματος και σε ένα περιβάλλον χαμηλών επιτοκίων υπήρχε χρόνος για να προχωρήσουν σταδιακά οι απαραίτητες μεταρρυθμίσεις εκμεταλλευόμενοι και τους διαθέσιμους κοινοτικούς πόρους. Οι μεταρρυθμίσεις παρά τις προσπάθειες δεν προχώρησαν σε ικανοποιητικό βαθμό λόγω των αντιδράσεων. Χαρακτηριστικό παράδειγμα η προσπάθεια μεταρρύθμισης του ασφαλιστικού – «μεταρρύθμιση Γιαννίτση».
Τα οικονομικά μεγέθη, της περιόδου 2000-2003 έπειτα από συνεχείς αναθεωρήσεις τόσο των δημοσιονομικών όσο και των εθνικολογιστικών μεγεθών δείχνουν ότι οι ρυθμοί ανάπτυξης συνέχισαν να είναι υψηλοί. Κατά μέσο όρο η οικονομία αναπτύχθηκε σε σταθερές τιμές 4,5% ετησίως, ωθούμενη κυρίως από τις επενδύσεις (8,5% μέση ετήσια πραγματική αύξηση). Η κατανάλωση, ιδιωτική και κρατική, αυξήθηκε επίσης (3,8% μέση ετήσια πραγματική αύξηση) τροφοδοτούμενη και από τους υψηλούς ρυθμούς πιστωτικής επέκτασης. Η πιστωτική επέκταση ήταν υψηλή λόγω της απελευθέρωσης της τραπεζικής αγοράς μέσω και των ιδιωτικοποιήσεων τραπεζών την προηγούμενη δεκαετία και της ευκολότερης πρόσβασης στις διεθνείς χρηματαγορές.
Ο πληθωρισμός συνέχισε να είναι υψηλότερος από τον ευρωπαϊκό μέσο όρο τροφοδοτούμενος από την υψηλή ζήτηση, τα χαμηλά επιτόκια και φυσικά τις ολιγοπωλιακές συνθήκες σε πολλές αγορές προϊόντων και υπηρεσιών (3,4% ο μέσος ετήσιος πληθωρισμός) αν και φυσικά πολύ χαμηλότερος από παλαιότερα. Η απελευθέρωση της αγοράς των τηλεπικοινωνιών όπως και η ίδρυση της Cosmote την προηγούμενη δεκαετία, αντίθετα με τις υπόλοιπες αγορές, βοήθησαν να μην υπάρχουν πιέσεις στις τιμές των τηλεπικοινωνιών.
Το έλλειμμα της γενικής κυβέρνησης την περίοδο αυτή αυξήθηκε από το 3,7% το 2000 στο 5,6% το 2003, παρόλο που το 2000-2002 υπήρχε πρωτογενές πλεόνασμα (από 3,6% το 2000 στο -0,7% το 2003). Η αναθεώρηση των δημοσιονομικών στοιχείων το 2004 από την κυβέρνηση Καραμανλή οδήγησε στην απόφαση από την Ευρωπαϊκή Επιτροπή να υπαχθεί η Ελλάδα σε καθεστώς επιτήρησης. Η επιτήρηση αυτή έληξε το 2007, όπως αποδείχτηκε εκ των υστέρων με τη χρησιμοποίηση εκ νέου λανθασμένων στοιχείων.
Διάφορες πρακτικές ακολουθήθηκαν επί πρωθυπουργίας Σημίτη στο χώρο των Δημοσίων Οικονομικών. Χρησιμοποιήθηκαν χρηματοοικονομικές τεχνικές σε μεγάλη έκταση ,που στην ουσία μετέφεραν πόρους από το μέλλον στο παρόν. ,τεχνικές όχι άγνωστες και στα άλλα κράτη - μέλη έτσι ώστε να μειωθεί το χρέος. Το 2002 η Eurostat υποχρέωσε την ελληνική κυβέρνηση να εγγράψει στο δημόσιο χρέος τα ποσά των προμετόχων, που σημαίνει πως αντί για το τέλος του 2001 το δημόσιο χρέος να είναι 99,7 αναθεωρήθηκε στο 104,7 Ύστερα από περαιτέρω ελέγχους, για το 2001 έκλεισε το χρέος στο 105,1%. Ύστερα και από άλλους ελέγχους το έλλειμμα ανέβηκε στο 107,3. Δηλαδή από 100% που η κυβέρνηση είχε δημοσιεύσει, ανέβηκε στο 107,3%, 3,5 τρις δρχ, περισσότερα από ότι είχε πει η κυβέρνηση του κ. Σημίτη. Επίσης λογιστικά κέρδη (για το 2001)ύψους 160 δισ δρχ από τη μετατροπή δρχ σε ευρώ, η Eurostat υποχρέωσε να διαγράψουμε. Για την «εικονική» μείωση του δημοσίου χρέους δανείστηκε η κυβέρνηση 400 δις. για 5 ημέρες. .Τα τελικά στοιχεία για το δημόσιο χρέος της περιόδου αυτής έπειτα από πολλές αναθεωρήσεις (συμπεριλαμβανομένης και της αναθεώρησης του ΑΕΠ της περιόδου 2000-2009 ) δείχνουν αύξηση του χρέους ως ποσοστό του ΑΕΠ στο 103,4% το 2000 και μείωσή του στο 97,5% το 2003. Χάρη στη μείωση των επιτοκίων και τους υψηλούς ρυθμούς ανάπτυξης, το κόστος εξυπηρέτησης του δημοσίου χρέους έπεσε από το 7,3% του ΑΕΠ το 2000 στο 4,9% το 2003.
Το βιοτικό επίπεδο βελτιώθηκε με θεαματικούς ρυθμούς την περίοδο 1996-2003. Το κατά κεφαλήν εισόδημα σε μονάδες αγοραστικής δύναμης (Purchasing Power Parities) ως ποσοστό του μ.ο. των χωρών της ΕΕ-15 (που περιλαμβάνει τις παλαιές 12 οικονομίες της ΕΕ συν τη Φινλανδία, τη Σουηδία και την Αυστρία) αυξήθηκε από το 71,7 το 1995 στο 72,3 το 2000 και στο 80,7 το 2003.
Σημαντική ήταν η συμβολή των κοινοτικών πόρων. Το Β΄ΚΠΣ 1994 – 1999 ύψους €14δισ. (κοινοτική συμμετοχή σε τιμές 1994) ολοκληρώθηκε την περίοδο αυτη. Στο Ευρωπαϊκό Συμβούλιο του Βερολίνου το 1999 εξασφαλίσθηκαν για το Γ΄ΚΠΣ €22,7δισ. (κοινοτική συμμετοχή σε τιμές 2000).
Λόγω των παρατυπιών και της αδυναμίας των ελεγκτικών μηχανισμών να εποπτεύσουν τις αγροτικές επιδοτήσεις την περίοδο 1999-2004, επιβλήθηκε στην Ελλάδα πρόστιμο το 2006 ύψους 250 εκατ. ευρώ
Κατασκευές
Επί πρωθυπουργίας Σημίτη κατασκευάστηκαν ή ολοκληρώθηκαν διάφορα έργα υποδομής, τα λεγόμενα «μεγάλα έργα». Ανάμεσα στα έργα που έγιναν ξεχωρίζουν το μετρό της Αθήνας, το τραμ της Αθήνας, το νέο αεροδρόμιο «Ελευθέριος Βενιζέλος», η Αττική Οδός (έργο για το οποίο διατυπώθηκαν ενστάσεις σε ότι αφορά το κόστος του και ειδικότερα το τελικό ποσό του 1 τρισ. δρχ. σε σχέση με τα 524 δισ. της αρχικής σύμβασης   ), η Γέφυρα Ρίου-Αντιρρίου και η Εγνατία Οδός, έργο για το οποίο ασκήθηκε κριτική σε ότι αφορά την τήρηση των χρονοδιαγραμμάτων.
Σημαντική κριτική ασκείται για τον τρόπο με τον οποίο ανατέθηκαν τα δημόσια έργα. Ο μαθηματικός τύπος καθιερώθηκε επί κυβέρνησης Σημίτη και βοήθησε στην ταχύτερη εκτέλεση των έργων. Κατηγορήθηκε όμως από μερίδα του τύπου ότι οδήγησε σε φαινόμενα διαπλοκής και σε αύξηση του τελικού κόστους των έργων. Τελικά καταργήθηκε από την Ευρωπαϊκή Ένωση. ,    .   Τα έργα για την κατασκευή του μετρό της Θεσσαλονίκης, αν και εξαγγέλθηκαν πολλές φορές, εν τούτοις δεν προχώρησαν επί της κυβέρνησής του.
Αποπομπή από την Κοινοβουλευτική Ομάδα του ΠΑΣΟΚ
Στις 12 Ιουνίου 2008 ο πρόεδρος του ΠΑΣΟΚ Γιώργος Παπανδρέου απέπεμψε τον Σημίτη από την κοινοβουλευτική ομάδα του ΠΑΣΟΚ μέσω επιστολής που δημοσιοποίησε στον τύπο, χωρίς να κινήσει την τυπική διαδικασία διαγραφής προς τον Πρόεδρο της Βουλής. Αιτία στάθηκε η διαφορετική άποψη μεταξύ του Παπανδρέου και του Σημίτη για τη διεξαγωγή ή όχι δημοψηφίσματος σχετικά με την κύρωση της Ευρωπαϊκής Συνθήκης της Λισαβόνας. Ο Γιώργος Παπανδρέου κατηγόρησε τον Κώστα Σημίτη πως, ενώ το 2005 είχε προσυπογράψει την πρόταση του ΠΑΣΟΚ για διεξαγωγή δημοψηφίσματος για τη Συνταγματική Συνθήκη της ΕΕ και είχε επιχειρηματολογήσει επ' αυτού και στη Βουλή εντούτοις, στην περίπτωση της Συνθήκης της Λισαβόνας που ακολούθησε την εγκατάλειψη της Συνταγματικής Συνθήκης, άλλαξε γνώμη.
Έλλειψη ευφράδειας και σάτιρα
Αντικείμενο σάτιρας υπήρξε η εκφορά του λόγου του όπως επίσης και η εμφάνισή του.
Συγγραφικό έργο
Έχει γράψει πολλά κείμενα και βιβλία πολιτικού και επιστημονικού περιεχομένου.
Εξωτερικοί σύνδεσμοι
Κατηγορία:Έλληνες υπουργοί Βιομηχανίας Κατηγορία:Έλληνες υπουργοί Γεωργίας Κατηγορία:Έλληνες υπουργοί Εθνικής Οικονομίας Κατηγορία:Έλληνες υπουργοί Εθνικής Παιδείας και Θρησκευμάτων Κατηγορία:Έλληνες υπουργοί Εμπορίου Κατηγορία:Αντιδικτατορικός αγώνας Κατηγορία:Έλληνες αντιστασιακοί Κατηγορία:Αρχηγοί του ΠΑΣΟΚ Κατηγορία:Βουλευτές Α΄ Πειραιά Κατηγορία:Βουλευτές εκλεγμένοι με το ΠΑΣΟΚ Κατηγορία:Καθηγητές Παντείου Πανεπιστημίου Κατηγορία:Κατηγορία Commons με τοπικό σύνδεσμο ίδιο με των Wikidata Κατηγορία:Πρωθυπουργοί της Ελλάδας Κατηγορία:Μέλη του Πανελλήνιου Απελευθερωτικού Κινήματος Κατηγορία:Έλληνες πολιτικοί του 20ού αιώνα Κατηγορία:Έλληνες υπουργοί Βιομηχανίας, Ενέργειας και Τεχνολογίας
Αλέκος Τσουκόπουλος
Ο Αλέκος Τσουκόπουλος (1907-1949) ήταν δικηγόρος και έφεδρος αξιωματικός του Ελληνικού Στρατού. Πολέμησε στον Ελληνοϊταλικό πόλεμο, συμμετείχε στον ΕΛΑΣ ως διοικητής τάγματος καθώς και στον ΔΣΕ. Εκτελέστηκε ως υπεύθυνος για την ήττα του ΔΣΕ στον Άγιο Βασίλειο Κυνουρίας στα τέλη Φεβρουαρίου του 1949.
Νεανικά Χρόνια
Γεννήθηκε στο χωριό Τζίβα Αρκαδίας. Σπούδασε Νομική στην Αθήνα και έγινε έφεδρος ανθυπολοχαγός στον Ελληνοϊταλικό πόλεμο. Συμμετείχε στις πρώτες ΕΑΜικές οργανώσεις της περιοχής του. Μετά την ίδρυση του ΕΛΑΣ έγινε διοικητής λόχου του 11ου συντάγματος. Πολέμησε στα Δεκεμβριανά κοντά στη πλατεία Κάνιγγος στο τότε Υπουργείο Εμπορίου.
Διοικητής στον Δημοκρατικό Στρατό
Στη διάρκεια του εμφυλίου πολέμου ήταν ταγματάρχης του Δ.Σ.Ε, υποδιοικητής του Αρχηγείου Μαινάλου και διοικητής της σχολής υπαξιωματικών του Δ.Σ.Ε. Η τελευταία του θέση ήταν διοικητής του δεύτερου τάγματος της 55ής ταξιαρχίας του Δ.Σ.Ε
Μάχη στον Άγιο Βασίλειο και εκτέλεση
Μετά την βαριά ήττα από δυνάμεις των Λ.Ο.Κ σε μάχη στον Άγιο Βασίλειο Κυνουρίας όπου το τάγμα του υπέστη αιφνιδιασμό σε ενέδρα και είχε σοβαρές απώλειες θεωρήθηκε ως ο κύριος υπεύθυνος. Έπειτα από στρατοδικείο θεωρήθηκε ένοχος και εκτελέστηκε στα τέλη Φλεβάρη του 1949. Στην απολογία του είπε ότι αν υπάρχουν ευθύνες τις αναλαμβάνει όλες πάνω του. Ενώ του έγινε πρόταση από στέλεχος του Δ.Σ.Ε να διαφύγει -τα μέτρα φύλαξης του ήταν υποτυπώδη- εκείνος αρνήθηκε λέγοντας ''...Αν φύγω τότε πάει η πειθαρχία, πάει η Ταξιαρχία. Θα διαλυθεί. Ποιος θα πειθαρχήσει πια όταν οι ταγματάρχες θα απειθαρχούν;...''
Υστεροφημία
Υπάρχουν αναφορές ότι η εκτέλεση του Τσουκόπουλου έγινε λόγω του σταλινικού φαινομένου στο ΚΚΕ, παρ' όλα αυτά κάποιοι επιζώντες πρωταγωνιστές των γεγονότων θεωρούν ότι έγινε κυρίως λόγω της απόδοσης στρατιωτικών ευθυνών. Το στρατοδικείο το διέταξε ο πολιτικός επίτροπος της 3ης Μεραρχίας του Δ.Σ.Ε Βαγγέλης Ρογκάκος χωρίς να ενημερώσει τον Μέραρχο της 3ης Μεραρχίας και υψηλόβαθμο στέλεχος του ΚΚΕ Στέφανο Γκιουζέλη ενώ έγιναν μεγάλες διαμαρτυρίες από τη συντριπτική πλειοψηφία των μαχητών και αξιωματικών ενάντια της απόφασης. Άλλοι λόγοι της εκτέλεσης αναφέρονται σε προσωπική αντιπάθεια μεταξύ του Ρογκάκου και του Τσουκόπουλου που ξεκίνησε από το θέμα της επιστράτευσης των γυναικών στον ΔΣΕ.
Οικογενειακή κατάσταση
Είχε έναν αδερφό (Γιάννης Τσουκόπουλος) που εκτελέστηκε στις 5/9/1944 από τα τάγματα ασφαλείας. Ο μεγαλύτερος αδερφός του Κώστας ήταν στρατιωτικός ιατρός και συμμετείχε στον ΕΛΑΣ. Τα άλλα αδέρφια του (Τάκης, Οδυσσέας, Σωκράτης) καθώς και οι γονείς του ήταν στελέχη του ΕΛΑΣ και του ΕΑΜ. Είχε τρεις αδερφές και ο σύζυγος της μιας ήταν ο έμπορος Κωνσταντίνος Μποτόπουλος που εκτελέστηκε κατηγορούμενος ως ενισχυτής του Δ.Σ.Ε στις 22/8/1948. Επίσης ήταν πρώτος ξάδερφος του Γρηγόρη Λαμπράκη.
Παραπομπές
Κατηγορία:Έλληνες κομμουνιστές Κατηγορία:Μέλη του ΕΛΑΣ Κατηγορία:Μαχητές του Δ.Σ.Ε
Προσχαιρητήρια
thumb|right|150px|Θεά Αθηνα, έργο 1ου αι. μ.Χ.. [[Μουσείο του Λούβρου]] Τα Προσχαιρητήρια, ή Προσχαριστήρια, ή ακόμα και Προχαριστήρια ήταν αρχαία ελληνική εορτή αφιερωμένη στη θεά Αθηνά.
Η εορτή αυτή ήταν συνυφασμένη περισσότερο με την ευφορία της γης και ήταν ιδιαίτερα διαδεδομένη εκτός της αρχαίας Αθήνας σ΄ όλη την αρχαία Αττική. Η εορτή των "Προσχαιρητηρίων" ήταν ετήσια και τελούνταν την Άνοιξη με θυσίες σε ιερά της θεάς Αθηνάς.
Πηγές
Κατηγορία:Αρχαίες ελληνικές εορτές Κατηγορία:Αρχαίες αθηναϊκές εορτές
Οκρόσκα
Η Οκρόσκα (ρωσικά: окрошка) είναι μια κρύα σούπα, που αποτελεί μέρος της κουζίνας της Ρωσίας και της Ουκρανίας. Το όνομα της πιθανότατα προέρχεται από το ρήμα крошить που σημαίνει τεμαχίζω ή σπάω σε μικρά κομμάτια.
Η κλασσική της εκδοχή είναι ένα μίγμα κυρίως από ακατέργαστα λαχανικά (όπως τα αγγούρια και τα φρέσκα κρεμμυδάκια), βραστές πατάτες, αυγά και μαγειρεμένο βοδινό ή μοσχάρι (ή μαγειρεμένα λουκάνικα ή χοιρομέρι) με κβας. Η Οκρόσκα συνήθως γαρνίρεται με όξινη κρέμα γάλακτος. Μετέπειτα παραλλαγές της που εμφανίστηκαν στην Σοβιετική περίοδο χρησιμοποιούν ελαφρύ ή διυλισμένο κεφίρ, μεταλλικό νερό, ή και μπύρα ακόμα αντί για κβας. Οι σύγχρονες συνταγές επιτρέπουν επίσης την αντικατάσταση της κρέμας γάλακτος με μαγιονέζα.
Τα υλικά τεμαχίζονται και αναμιγνύονται με το κβας λίγο πριν το φαγητό. Η αναλογία τους τεμαχισμένων υλικών και κβας είναι παρόμοια με αυτήν των δημητριακών με το γάλα. Αυτό επιτρέπει στα λαχανικά να διατηρούν την υφή τους. Για τον ίδιο λόγο, παρόλο που τα υλικά είναι παρόμοια με αυτά που βάζουμε σε μια ρώσικη σαλάτα, η γεύση της οκρόσκα είναι πολύ διαφορετική από αυτήν της σαλάτας. Αλάτι και ζάχαρη μπορούν να προστεθούν ανάλογα με την προτίμηση.
Εξωτερικοί σύνδεσμοι
Κατηγορία:Κρύες σούπες Κατηγορία:Ρωσική κουζίνα Κατηγορία:Ουκρανικές σούπες
WTF? (τραγούδι)
Βίντεοκλιπ
Ένα συνοδευτικό βίντεοκλιπ κυκλοφόρησε ταυτόχρονα με το τραγούδι και συνδιευθύνουν οι OK Go και ο Tim Nackashi. Ολόκληρο το βίντεο έγινε χρησιμοποιώντας μια καθυστερημένη επίδραση της εικόνας, και περιέχει πολλά ψυχεδελικά θέματα. Όλα τα σκηνικά στο βίντεο, όπως μπάλες, αγοράστηκαν από ένα Mini Market. Τυπικά τα βίντεοκλιπ τους, γυρίστηκε σε μια συνεχή ανάληψη.
Media
Το τραγούδι εμφανίστηκε σε διαφημίσεις τον Μάρτιο του 2010, για τις τηλεοπτικές σειρές Bones και Fringe.
Παραπομπές
Κατηγορία:Τραγούδια των OK Go Κατηγορία:Τραγούδια του 2009 Κατηγορία:Singles του 2009
Νέα Ζίχνη
Η Νέα Ζίχνη είναι κωμόπολη της Μακεδονίας, έδρα του Δήμου Νέας Ζίχνης ενώ διοικητικά ανήκει στη Περιφερειακή Ενότητα Σερρών στη Κεντρική Μακεδονία.
Γεωγραφικά στοιχεία
Η Νέα Ζίχνη βρίσκεται προς τα νοτιοανατολικά όρια με την Περιφερειακή Ενότητα Δράμας και τη νότια πλαγιά του Μενοικίου όρους. Είναι κτισμένη νοτιοανατολικά των Σερρών σε απόσταση 27 χλμ. από το κέντρο τους και νοτιοδυτικά της Δράμας στα 41 χλμ., ενώ νότια περνάει η ΕΟ 12 Σερρών - Δράμας. Σύμφωνα με την απογραφή 2011 ως οικισμός έχει πληθυσμό 2.530 κατοίκους και είναι ο τρίτος μεγαλύτερος οικισμός μετά την Αλιστράτη και το Ροδολίβος. Σε χαμηλό λόφο της βορειοανατολικής άκρης της Νέας Ζίχνης, στη τοποθεσία «Θολό», έχουν βρεθεί επιφανειακά ευρήματα νεολιθικής εποχής, καθώς και ευρήματα από τους ρωμαϊκούς έως τους μεταβυζαντινούς χρόνους. Ενδιαφέρον παρουσιάζει το κτίριο της καπναποθήκης, που υπήρξε Γυμνάσιο και από το 1994 έχει χαρακτηριστεί ως ιστορικό διατηρητέο μνημείο γιατί «πρόκειται για χαρακτηριστικό δείγμα βιομηχανικής αρχιτεκτονικής, σημαντικό για τη διατήρηση μαρτυριών της ιστορίας του οικισμού και της τοπικής αρχιτεκτονικής».
Αρχαιότητα
Αρχικά η πόλη χτίστηκε στις όχθες της (αποξηραμένης τώρα) λίμνης του Αχινού (αρχαία Κερκινίτιδα). Το αρχαίο της όνομα ήταν Ίχνα. Ήταν πόλη παιονική, όπως και η Σίρις η Παιονική, που κατακτήθηκε από τους Μακεδόνες κατά τον 5ο αιώνα π.Χ. και γρήγορα αφομοιώθηκε στο Μακεδονικό Βασίλειο. Άλλη μία πόλη με το ίδιο όνομα, η επίσης παιονική Ίχνα αναφέρεται από τον Θουκυδίδη ανάμεσα στην Πέλλα και την Χαλάστρα. Το όνομα Ίχνα είναι παιονικό (οι Παίονες ήταν φύλλο γλωσσικά και εθνικά συγγενές με τους Έλληνες) και δένεται γλωσσολογικά και εννοιολογικά με την λέξη «ίχνος» δηλαδή το «πάτημα», το «σταθερό έδαφος», όνομα που ταιριάζει σε πόλεις κτισμένες στην αμουδιά ανάμεσα στην λίμνη (ή την θάλασσα) και στον ασταθή βάλτο.
Δυο χιλιόμετρα περίπου νοτιότερα της Νέας Ζίχνης, στον πευκόφυτο λόφο «Τούμπα», εντοπίστηκε, με βάση διάφορα αρχαιολογικά ευρήματα (αγγεία, ανάγλυφα και νομίσματα), η θέση αρχαίου οικισμού που είχε ακμάσει σε όλη τη διάρκεια της αρχαιότητας. Η περιοχή από το 2012 έχει χαρακτηριστεί ως αρχαιολογικός χώρος.
Βυζαντινοί και νεότεροι χρόνοι
Η αυθεντική Ίχνα καταστράφηκε μάλλον από τους Βουλγάρους και ξαναχτίστηκε στους βυζαντινούς χρόνους σε πιο ασφαλή τοποθεσία, την σημερινή, μακρυά από την λίμνη του Αχινού και τον κάμπο. Τότε αρχίζει η μακροχρόνια ιστορία της βυζαντινής Ζίχνας. Στα οθωμανικά χρόνια ανήκε στον καζά των Σερρών στο σαντζάκι της Θεσσαλονίκης και ονομαζόταν Ζίχνε - Zihne. Το 1530 είχε 394 χριστιανικά και 35 μουσουλμανικά νοικοκυριά. Απελευθερώθηκε από τους Βουλγάρους κατά τον 2ο Βαλκανικό πόλεμο, το 1913, και ενσωματώθηκε στο ελληνικό κράτος μαζί με την πόλη των Σερρών. Παλιότερα έδρα του ομώνυμου δήμου και έδρα της πρώην επαρχίας Φυλλίδος. Η Νέα Ζίχνη είναι έδρα της Ιεράς Μητροπόλεως Ζιχνών και Νευροκοπίου.
Εξωτερικοί σύνδεσμοι
Κατηγορία:Κωμοπόλεις του νομού Σερρών Κατηγορία:Δήμος Νέας Ζίχνης
Τείχος Δυμαίων
220px|thumb|right|Άποψη του Τείχους των Δυμαίων. 200px|thumb|right|Τμήμα του Τείχους των Δυμαίων όπου διακρίνεται μεσαιωνική οχύρωση. thumb|right|Άποψη από το βόρειο τμήμα του Τείχους των Δυμαίων. 200px|thumb|right|Βόρειο Τμήμα του Τείχους των Δυμαίων. Το Τείχος Δυμαίων (ή Κάστρο της Καλόγριας) είναι προϊστορική μυκηναϊκή ακρόπολη στην Αχαΐα.
Το τείχος χτίστηκε στην τελική (ύστερη) νεολιθική περίοδο και έμεινε σε χρήση μέχρι την Ενετοκρατία. Χρησιμοποιήθηκε ξανά το 1943 από τις ιταλικές και γερμανικές δυνάμεις κατοχής που γκρέμισαν μέρος των τειχών για να ανοίξουν είσοδο για αυτοκίνητα και οχήματα και κατασκευάζοντας πολυβολεία. Βρίσκεται περίπου 35 χιλιόμετρα μακριά από την Πάτρα και είναι χτισμένο στο ακρωτήριο του Αράξου, στα Μαύρα βουνά.
Τα τείχη του κάστρου ήταν κυκλώπεια, είχαν μήκος 200 μέτρα, ύψος 10 μέτρα και πάχος 5 μέτρα. Το Τείχος των Δυμαίων διασώζεται ακόμα και σήμερα και κατά καιρούς γίνονται εργασίες αναστηλώσεως του.
Ονομασία
Ονομάζεται Τείχος Δυμαίων γιατί βρισκόταν στην Δυμαία χώρα και Κάστρο της Καλόγριας (σύγχρονη ονομασία) από την ομώνυμη παραλία που βρίσκεται κοντά του.
Μυθολογία
Σύμφωνα με την μυθολογία το τείχος το έχτισε ο Ηρακλής όταν πολεμούσε τους Ηλείους του Αυγεία και το χρησιμοποίησε σαν ορμητήριο του. Το τείχος ήταν μια οχυρή θέση που προστάτευε την κατοικία του ηγεμόνα της περιοχής και αποτελούσε το διοικητικό της κέντρο.
Ιστορία
Το τείχος χρησιμοποιήθηκε σαν ορμητήριο των Δυμαίων κατά των Ηλείων, και μάλιστα περίπου το 220 π.χ. καταλήφθηκε από τους Ηλείους και τον στρατηγό Ευριπίδα για να το ξαναπάρουν πίσω οι Δυμαίοι με τη βοήθεια του Φιλίππου Ε΄.
Κατά την Φραγκοκρατία στην περιοχή αναφέρεται το Κάστρο του Φαναρίου της Μάλτας, που πιθανολογείται ότι ήταν το τείχος Δυμαίων όπου χρησιμοποιείτο και από τους Βυζαντινούς.
Από αρχαιολόγους πιστεύεται ότι στην θέση του ήταν κατά την αρχαιότητα η αχαϊκή πολίχνη Λάρισα.
Βιβλιογραφία - Πηγές
Κατηγορία:Κάστρα της Αχαΐας Κατηγορία:Αρχαία Αχαΐα Κατηγορία:Δήμος Δυτικής Αχαΐας Κατηγορία:Δήμος Λαρισσού Κατηγορία:Δύμη Δυμαιων Κατηγορία:Αρχαιολογικοί τόποι στην Αχαΐα Δυμαιων Κατηγορία:Εθνικό Πάρκο υγροτόπων Κοτυχίου Στροφυλιάς
Στροβιλισμός
Στον διανυσματικό λογισμό, ο στροβιλισμός είναι ένας διανυσματικός τελεστής ο οποίος περιγράφει την διαφορική περιστροφή ενός τριδιάστατου διανυσματικού πεδίου. Σε κάθε σημείο του πεδίου, ο στροβιλισμός αυτού του πεδίου αναπαριστάται από ένα διάνυσμα. Οι ιδιότητες αυτού του διανύσματος (μέτρο και κατεύθυνση) χαρακτηρίζουν την περιστροφή σε αυτό το σημείο.
Αν έχουμε μια διανυσματική συνάρτηση τότε ο στροβιλισμός της, είναι η επίσης διανυσματική συνάρτηση. Η ορίζουσα με το εξωτερικό γινόμενο, παραβιάζει τους κανόνες της τυπικής γλώσσας καθώς οι τελεστές δεν εφαρμόζονται
άμεσα σε συναρτήσεις, αλλά χρησιμεύει ως μνημονικός κανόνας.
Αν υποθέσουμε ότι βρισκόμαστε σε ένα κανάλι όπου τρέχει νερό, σε ένα πολύ συγκεκριμένο σημείο, τότε αν πολύ κοντά σε αυτό το σημείο, όλα τα μόρια νερού τρέχουν με ταχύτητα ιδίου μέτρου και κατεύθυνσης, δεν έχουμε στροβιλισμό. Αν π.χ. τα μόρια που έρχονται κάπως δεξιότερα είναι κατά τι πιο γρήγορα από αυτά που μας έρχονται από κάπως αριστερότερα, τότε έχουμε στροβιλισμό. Π.χ. μέσα σε ένα κανάλι με στρωτή ροή, τα μόρια νερού κοντά στα τοιχώματα κινούνται πιο αργά από ότι στο κέντρο του καναλιού, λόγω τριβής. Αυτό σημαίνει ότι παρότι έχουμε στρωτή ροή, έχουμε επίσης και στροβιλισμό. Κλασικό φαινόμενο στροβιλισμού είναι το να βγάλουμε το πώμα ενός νιπτήρα γεμάτου νερό.
Παραπομπές
http://www.hellenica.de/Math/Telestis/TelestisAnadelta.html Κατηγορία:Διανύσματα
Κυβερνείο Κουνέιτρα
Το Κυβερνείο Κουνέιτρα (مُحافظة القنيطرة) είναι ένα κυβερνείο της Συρίας. Έχει έκταση 1.200 τ.χλμ. και πληθυσμό 87.000 κατοίκων (2010). Πρωτεύουσα είναι η Κουνέιτρα.
Ζαν Ανούιγ
Ο Ζαν Ανούιγ (Jean Anouilh) ήταν Γάλλος θεατρικός συγγραφέας. Γεννήθηκε στις 23 Ιουνίου 1910 στο Μπορντώ της Γαλλίας και πέθανε στις 3 Οκτωβρίου 1987 στη Λωζάνη της Ελβετίας.
Κυβερνείο Κουνέιτρα
Επαρχίες
Το Κουνέιτρα διαιρείται σε 2 επαρχίες:
Ζαν Ανούιγ
Βιογραφία
Ο Ζαν Ανούιγ ξεκίνησε τη σταδιοδρομία του ως συγγραφέας στην κινηματογραφική βιομηχανία. Το 1932, γράφει το πρώτο του θεατρικό έργο, την Ερμίνα. Το 1937, γνωρίζει την πρώτη του μεγάλη επιτυχία με το έργο Επιβάτης χωρίς αποσκευές. Το γνωστότερο έργο του, η Αντιγόνη γράφτηκε το 1942 και παρουσιάστηκε για πρώτη φορά στο θέατρο το 1944: με 500 τότε παραστάσεις, αποτέλεσε θρίαμβο. Τα έργα του παρουσιάζουν πολλές ανομοιομορφίες μεταξύ τους. Κάποια ανήκουν στο κλασικό είδος της φάρσας, κάποια είναι προσαρμογές μύθων της ελληνικής μυθολογίας, ενώ κάποια εξερευνούν τη ζωή και τον έρωτα. μικρογραφία|Ο τάφος του Anouilh, της μεγαλύτερης κόρης του Catherine (1934-1989) και της τελευταίας του συντρόφου, Ursula Wetzel (1938-2010), στο νεκροταφείο Pully κοντά στη Λωζάνη.
Θεατρικές Παραστάσεις
[https://query.wikidata.org/embed.html#SELECT%20DISTINCT%20%28%3Fitem%20as%20%3Fwd_%CF%83%CF%84%CE%BF%CE%B9%CF%87%CE%B5%CE%AF%CE%B1_%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%CF%82%29%20%3FitemLabel%20%3Ftheatre_seasonLabel%20%3FlocationLabel%20%3Fproduction_companyLabel%20%3FdirectorLabel%20%0AWHERE%20%7B%0A%20%20%3Fitem%20wdt%3AP31%20wd%3AQ7777570%3B%0A%20%20%20%20wdt%3AP50%20wd%3AQ179025%3B%0A%20%20%20%20wdt%3AP495%20wd%3AQ41.%0A%20%20SERVICE%20wikibase%3Alabel%20%7B%20bd%3AserviceParam%20wikibase%3Alanguage%20%22%5BAUTO_LANGUAGE%5D%2Cel%22.%20%7D%0A%20%20OPTIONAL%20%7B%20%3Fitem%20wdt%3AP2348%20%3Ftheatre_season.%20%7D%0A%20%20OPTIONAL%20%7B%20%3Fitem%20wdt%3AP276%20%3Flocation.%20%7D%0A%20%20%20%20%20%20%20%20%20%20%20%20FILTER%20NOT%20EXISTS%20%7B%3Flocation%20wdt%3AP31%20wd%3AQ194428.%20%7D%0A%20%20OPTIONAL%20%7B%20%3Fitem%20wdt%3AP272%20%3Fproduction_company.%20%7D%0A%20%20OPTIONAL%20%7B%20%3Fitem%20wdt%3AP57%20%3Fdirector.%20%7D%0A%7D%0A%20%20ORDER%20BY%20ASC%20%28%3Ftheatre_seasonLabel%29%0A Κατάλογος ελληνικών θεατρικών παραστάσεων έργων του Ζ. Ανούιγ].
Εξωτερικοί σύνδεσμοι
Κατηγορία:Γάλλοι θεατρικοί συγγραφείς
Alfa Romeo 33
Η Alfa Romeo 33 ήταν ένα μικρομεσαίο αυτοκίνητο της κατηγορίας C, που παρήχθη από την ιταλική αυτοκινητοβιομηχανία Alfa Romeo, μεταξύ του 1983 και του 1995. Αντικατέστησε την Alfa Romeo Alfasud και αντικαταστάθηκε από τις Alfa Romeo 145 και 146. Συνολικά κατασκευάστηκαν 989.324 αντίτυπα σειράς 33, από τα οποία τα 866.958 ήταν Berlina (hatchback) και τα 122.366 ήταν Giardinetta (station wagon).
Βασικά στοιχεία
thumb|left|Alfa Romeo 33 Break πρώτης σειράς, στη [[Ρώμη, το 1984.]]
Η Alfa Romeo 33 ήταν ουσιαστικά μια βελτιωμένη μετεξέλιξη της προκατόχου Alfasud, καθώς βασίστηκε στο ίδιο σασί και διατήρησε τα ίδια μηχανικά μέρη, με μικρές βελτιωτικές παρεμβάσεις. Επίσης, διέθετε και καλύτερη αεροδυναμική, καθώς είχε έναν πολύ καλό για τα τότε στάνταρ αεροδυναμικό συντελεστή Cd 0,36. Αντιθέτως, οι διάδοχοι Alfa Romeo 145 και 146, μολονότι διατήρησαν τους κινητήρες της 33, έφεραν μια εντελώς νέα πλατφόρμα, με βάση το πλαίσιο του Fiat Tipo, που εισήχθη το 1988.
Ανανεώσεις
Κατά την 12-ετή της καριέρα, η Alfa Romeo 33 γνώρισε μια ελαφρά ανανέωση το 1986 και έναν πολύ έντονο επανασχεδιασμό στα τέλη του 1989, που κυκλοφόρησε στις αγορές τον Ιανουάριο του 1990 και βελτίωσε σημαντικά την αεροδυναμική του μοντέλου.
Εξωτερικοί σύνδεσμοι
Κατηγορία:Μοντέλα Alfa Romeo Κατηγορία:Μικρομεσαία αυτοκίνητα
Υψηλό Καστοριάς
Για συνώνυμους οικισμούς στην Ελλάδα δείτε το λήμμα: Υψηλό (αποσαφήνιση)
Η Υψηλό είναι ορεινό χωριό στην Περιφερειακή Ενότητα Καστοριάς με υψόμετρο 841 μέτρα. Βρίσκεται στο κέντρο του νομού σε απόσταση 17,5 χλμ. ΝΔ. από την Καστοριά, 16 χλμ. Α. από το Νεστόριο και 11 χλμ. Δ. από το Άργος Ορεστικό. Η παλιά ονομασία της είναι Ψόχωρι και έτσι αναφέρεται το 1918 στο ΦΕΚ 259Α - 29/12/1918 να προσαρτάται στην τότε κοινότητα Σταρίτσανης (Λακκώματα). Το 1926 με το ΦΕΚ 413Α - 22/11/1926 μετονομάστηκε σε Υψηλόν. Μαζί με το Πεντάβρυσο αποτελούν την τοπική κοινότητα Πενταβρύσου που υπάγεται στη δημοτικής ενότητας Αγίας Τριάδας του Δήμου Καστοριάς και σύμφωνα με την απογραφή 2011 έχει πληθυσμό 19 κατοίκους.
Παραπομπές
Κατηγορία:Χωριά του νομού Καστοριάς Κατηγορία:Δήμος Καστοριάς
Alfa Romeo 4C
Η Alfa Romeo 4C ήταν ένα διθέσιο κεντρομήχανο πισωκίνητο σπορ αυτοκίνητο, που κατασκευάστηκε από την ιταλική αυτοκινητοβιομηχανία Alfa Romeo, από τον Μάιο του 2013 έως τις αρχές Νοεμβρίου του 2019. Το πλαίσιο του μοντέλου είναι φτιαγμένο από ανθρακονήματα που κατασκευάζονται στις εγκαταστάσεις της Airola της Tecno Tessile Adler srl. Η παραγωγή της 4C γινόταν στο εργοστάσιο της Maserati στη Μόντενα. Βασικό της χαρακτηριστικό, είναι το χαμηλό της βάρος, χάρη στη μαζική χρήση ανθρακονημάτων και άλλων συνθετικών υλικών, στα μόλις 895 κιλά. thumb|left|Alfa Romeo 4C Spider στο Σαλόνι Αυτοκινήτου της [[Νέα Υόρκη|Νέας Υόρκης τον Απρίλιο του 2015.]]
Το 2014, η Alfa 4C έγινε η πρώτη Alfa Romeo μαζικής παραγωγής που εισήγαγε εκ νέου την μάρκα στις ΗΠΑ για πρώτη φορά μετά το 1995, αν και είναι αξιοσημείωτο ότι στις Ηνωμένες Πολιτείες είχαν πωληθεί λίγο προηγουμένως κάποια μοντέλα περιορισμένης παραγωγής, όπως η Alfa Romeo 8C Competizione και η Alfa Romeo 8C Spider, καθώς και ακόμα πιο ειδικές κατασκευές όπως η επετειακή Alfa Romeo TZ3 Stradale της carrozzeria Zagato.
Βασικά στοιχεία
Το αυτοκίνητο σχεδιάστηκε από το Centro Stile Alfa Romeo (Style Centre) και αναπτύχθηκε από την ίδια την Alfa Romeo. Το σασί αποτελείται από μια κεντρική μπανιέρα από ίνες άνθρακα (carbon fibre tub), με υποπλαίσια αλουμινίου μπροστά και πίσω. Η κεντρική αυτή μπανιέρα από ανθρακονήματα, παράγεται από την TTA (Tecno Tessile Adler) στην Airola, ως κοινοπραξία μεταξύ της Adler Plastics και της Lavorazione Materiali COMPOSITI. Τα ανθρακονήματα που συνθέτουν το σασί, κόβονται χρησιμοποιώντας τεχνολογία CNC. thumb|left|Το πλαίσιο μονοκόκ της 4C από ανθρακονήματα.
Το σύνολο του πλαισίου μονοκόκ από ανθρακονήματα (δομής «μπανιέρα») από το αυτοκίνητο ζυγίζει μόλις 65 κιλά. Εμπρός και πίσω από αλουμίνιο, τα υποπλαίσια ενώνονται με την μπανιέρα, και μαζί με τις ενισχύσεις οροφής και στήριξης κινητήρα, δίνοντας έτσι στο αυτοκίνητο ένα συνολικό βάρος μόλις 895 κιλά στην έκδοση κουπέ. Η 4C έχει ένα ενιαίο σώμα από ίνες άνθρακα, παρόμοιο με το σώμα πολλών supercars (σπορ υπεραυτοκινήτων). Το εξωτερικό σώμα είναι κατασκευασμένο από ένα σύνθετο υλικό (SMC για Sheet Moulding Compound), το οποίο είναι κατά 20% ελαφρύτερο από το ατσάλι. Η στιβαρότητα είναι συγκρίσιμη με τον χάλυβα και καλύτερη από το αλουμίνιο.
Η ανάρτηση της 4C χρησιμοποιεί διπλά ψαλίδια εμπρός και γόνατα MacPherson στο πίσω μέρος. Η κατανομή βάρους είναι 38% στον εμπρός και 62% στον πίσω άξονα. Τα ελαστικά έχουν διαφορετικές διαμέτρους εμπρός και πίσω: 205/45 R17 εμπρός και 235/40 R18 πίσω ως στάνταρ, με προαιρετική τα 205/40 R18 και 235/35 R19. Και οι δύο επιλογές είναι με ελαστικά Pirelli P Zero. Η 4C χρησιμοποιεί αεριζόμενα δισκόφρενα και στους 4 τροχούς, της Brembo, 305 χιλιοστών στο μπροστινό μέρος και 292 χιλιοστών στο πίσω μέρος. Το αυτοκίνητο μπορεί να σταματήσει από τα 100 km/h σε 36 μέτρα. Για να μειώσει το βάρος και να αυξήσει την αίσθηση του τιμονιού, η 4C δεν έχει υδραυλικό τιμόνι, ενώ επίσης το κέντρο βάρους είναι 40 χιλιοστά χαμηλότερο από την Lotus Elise.
Επιδόσεις
thumb|right|Alfa Romeo 4C coupé του 2015. thumb|right|Alfa Romeo 4C Spider στο Σαλόνι Αυτοκινήτου της [[Γενεύης τον Μάρτιο του 2015.]] thumb|right|Το σαλόνι μιας Alfa Romeo 4C coupé. thumb|right|Το ταμπλό της προηγούμενης Alfa Romeo 4C.
Για την 4C χρησιμοποιήθηκε ένας εντελώς νέος κινητήρας, εξ ολοκλήρου από αλουμίνιο, με κυβισμό 1.75 λίτρων (1.742 cm³) και 4-κύλινδρος σε σειρά, υπερτροφοδοτούμενος, που παράγει 240 ίππους (180 kW) στις 6.000 στροφές το λεπτό. Ο κινητήρας είχε σχεδιαστεί για την επίτευξη του ελάχιστου δυνατού βάρους. Οι εκπομπές CO2 του κινητήρα είναι 157 gr/km, εκπληρώνοντας τις αυστηρές προδιαγραφές καυσαερίων Euro 6, και η κατανάλωση μικτού κύκλου 6,8 λίτρα στα 100 χιλιόμετρα. Η επιτάχυνση 0-100 χιλιόμετρα την ώρα επιτυγχάνεται σε μόλις 4,5 δευτερόλεπτα και η τελική ταχύτητα είναι 258 χιλιόμετρα την ώρα, ενώ το βάρος ανά ίππο είναι 0,267 hp/kg.
4C Spider
Τον Ιανουάριο του 2015, στο Σαλόνι Αυτοκινήτου στο Ντιτρόιτ, παρουσιάστηκε και η καμπριολέ εκδοχή του μοντέλου, η Alfa Romeo 4C Spider. Η άφιξή της στις αγορές διεθνώς έγινε μέσα στο καλοκαίρι.
Τον Ιούνιο του 2018, η έκδοση coupé αποσύρθηκε από την παραγωγή, λόγω καταστροφικά χαμηλών πωλήσεων, αλλά ανακοινώθηκε ότι η καμπριολέ εκδοχή 4C Spider θα συνεχιζόταν και για τη σεζόν (model year) του 2019. Τελικώς, η παραγωγή της 4C Spider (κάμπριο) έληξε στις αρχές Νοεμβρίου του 2019.
Πωλήσεις
Για να γίνει αντιληπτό το μέγεθος της εμπορικής καταστροφής, ακολουθούν οι ετήσιες πωλήσεις και των δύο εκδόσεων της Alfa Romeo 4C (κουπέ και καμπριολέ) σε ολόκληρη την Ευρώπη. Οι χρονολογίες δίνονται σε ημερολογιακά έτη και όχι σε σεζόν (model years).
Ακόμα πιο καταστροφική ήταν η εμπορική πορεία των 2 αυτών μοντέλων στις ΗΠΑ. Ακολουθούν οι πωλήσεις τους στα αντίστοιχα ημερολογιακά έτη.
Και στους 2 πίνακες, οι πωλήσεις του 2019 αφορούν τους πρώτους 9 μήνες του έτους.
Παραπομπές
Κατηγορία:Μοντέλα Alfa Romeo Κατηγορία:Σπορ αυτοκίνητα
Γεώργιος Μητακίδης
Ο Γεώργιος Μητακίδης γεννήθηκε στη Θεσσαλονίκη το 1945. Πήρε το Master’s Ηλεκτρολόγων Μηχανικών το 1968 και διδακτορικό στην Μαθηματική Λογική από το Πανεπιστήμιο Κορνέλ το 1971. Άσκησε ακαδημαϊκή καριέρα στις ΗΠΑ στο MIT, στο Κορνέλ και στο Πανεπιστήμιο του Ρότσεστερ έως το 1978, όπου επέστρεψε στην Ελλάδα και εκλέχθηκε Καθηγητής στην Έδρα Μαθηματικής Λογικής του Πανεπιστημίου της Πάτρας.
Έχει εκδώσει πολυάριθμα άρθρα και βιβλία στους τομείς της Μαθηματικής Λογικής, της Πληροφορικής και των Πολιτικών Επιστήμης και έρευνας ενώ είναι συχνά προσκεκλημένος ομιλητής μεγάλων διεθνών συνέδριων. Είναι επίτιμος διδάκτωρ του Πανεπιστημίου του Νιούκαστλ, του Πολυτεχνείου του Βουκουρεστίου, του Πανεπιστημίου της Θεσσαλονίκης και είναι επίτιμος καθηγητής στο Πανεπιστήμιο της Μόσχας. Είναι εξωτερικό μέλος της Ρώσικης Ακαδημίας Φυσικών Επιστημών και επίτιμο μέλος της Ρουμανικής Ακαδημίας των Επιστημών. Έχει λάβει τιμητικό μετάλλιο από την Βουλγαρική Ακαδημία Φυσικών Επιστημών, βραβείο αναγνώρισης από την Πολωνική Κοινωνία της Πληροφορίας για τις προσπάθειές του για την οικοδόμηση της συνεργασίας στο χώρο της Πληροφορικής και Τηλεπικοινωνιών στην Ευρώπη. Έχει τιμηθεί με βραβείο Nokia και το Ευρωπαϊκό Βραβείο Τηλεπικοινωνιών για την συνεισφορά του στην ανάπτυξη και τη διάδοση νέων τεχνολογιών της πληροφορίας και της επικοινωνίας στην Ευρώπη.
Σταδιοδρομία
Από το 1984 έχει αναλάβει διάφορες υψηλόβαθμες θέσεις έχοντας την αρμοδιότητα για το σχεδιασμό της Έρευνας και Ανάπτυξης, τη χρηματοδότηση και τη διεθνή συνεργασία στα ευρωπαϊκά θεσμικά όργανα, συμπεριλαμβάνοντας τη θέση του Προέδρου της Ερευνητικής Ομάδας του Ευρωπαϊκού Συμβουλίου και μέλος της Επιτροπής Διοίκησης του ESPRIT (European Strategic Programme of Research in Information Technology) και μέλος της Επιστημονικής Επιτροπής του ΝΑΤΟ σε διαφορετικά διαστήματα μεταξύ 1984 και 1987. Έχει ιδρύσει και ήταν επικεφαλής του τμήματος για τη βασική έρευνα και τις Διεθνής Επιστημονικές Σχέσεις στις τεχνολογίες της Πληροφορικής στην Ευρωπαϊκή Επιτροπή από το 1988 έως το 1993. Διετέλεσε διευθυντής του προγράμματος των 2 δις Ευρώ του ESPRIT στην Ευρωπαϊκή Επιτροπή από το 1993 μέχρι την ολοκλήρωσή του το 1998.
Συμβάλει ενεργά στην προώθηση της συνεργασίας μεταξύ της Ευρωπαϊκής Ένωσης και άλλων περιοχών. Έχει παίξει ενεργό ρόλο στην ίδρυση των ερευνητικών συμφωνιών μεταξύ της Ευρώπης και των ΗΠΑ (συμπεριλαμβανομένης  της προώθησης του World Wide Web Consortium, W3C). Εκτός από τις δραστηριότητες συνεργασίας με την Ιαπωνία, την Κίνα, τη Ρωσία και με άλλες χώρες της Λατινικής Αμερικής, ηγήθηκε μιας σειράς κοινών δράσεων στην Κεντρική και Ανατολική Ευρώπη όπως και στα Βαλκάνια και στις περιοχές της Μεσογείου όπου επικεντρώνονται πολλές από τις τρέχουσες δραστηριότητες του.
Είναι πρόεδρος της Ευρωπαϊκής Συμβουλευτικής Επιτροπής RISEPTIS (Research and Innovation for Security, Privacy and Trustworthiness in the Information Society). Οι τωρινές του ασχολίες και ενδιαφέροντα περιλαμβάνουν πρωτοβουλίες σχετικές με την αναδυόμενη Επιστήμη του Διαδικτύου (Web Science).
Σήμερα είναι καθηγητής στο Πανεπιστήμιο της Πάτρας. Είναι πρόεδρος του Επιστημονικού Συμβουλίου του Ινστιτούτου Τεχνολογιών Πληροφορικής, Ανώτατος Σύμβουλος του Ιδρύματος Μείζονος Ελληνισμού και σύμβουλος σε πολλές διεθνείς οργανώσεις.
Εξωτερικοί σύνδεσμοι
Κατηγορία:Έλληνες πανεπιστημιακοί
Εγιούπ Τζαν
Ο Εγιούπ Τζαν (Eyüp Can) είναι Τούρκος δημοσιογράφος και αρχισυντάκτης της Τουρκικής εφημερίδας Radikal.
Γεννήθηκε το 1973 στα Άδανα της Τουρκίας. Μετά την αποφοίτησή του από το τμήμα Επικοινωνιών στο Πανεπιστήμιο της Κωνσταντινούπολης το 1993, έλαβε το Μάστερ του στην Αμερικανική Εξωτερική Πολιτική και Μεσανατολικές Σχέσεις στο Κέντρο Μεσανατολικών Σπουδών στο Πανεπιστήμιο Χάρβαρντ στο Κέιμπριτζ της Μασσαχουσέτης, στις ΗΠΑ.
Ήδη από το πανεπιστήμιο είχε ξεκινήσει τη δημοσιογραφική του καριέρα το 1994 και συνέχισε εργαζόμενος για την μεγάλη Τουρκική εφημερίδα Ζαμάν. Ο Τζαν μεταφέρθηκε το 2004 στη νεοϊδρυθείσα, οικονομικού και επιχειρηματικού προσανατολισμού, εφημερίδα Ρεφεράνς, αναλαμβάνοντας την αρχισυνταξία της.
Εξωτερικοί σύνδεσμοι
Κατηγορία:Τούρκοι δημοσιογράφοι
Κύναιθος (μυθολογία)
Στην Αρχαία ελληνική μυθολογία ο Κύναιθος ήταν ο ένας από τους πενήντα γιους του Λυκάονα, του πρώτου (μυθικού) βασιλιά της Αρκαδίας με την Κυλλήνη μία από τις Ναϊάδες ή την Νώκακρις ή μιά άγνωστη γυναίκα. Ο Κύναιθος έδωσε το όνομά του στην πόλη Κυναίθη, κοντά στα σημερινά Καλάβρυτα που εποικίστηκε περί το 1700 π.Χ. από την Αρκαδική φυλή Αζάνες. Σύμφωνα με κάποια πηγή ο Ορχομενός και οι αδελφοί του ήταν οι πιο ανήθικοι και ανέμελοι από όλους τους ανθρώπους. Ο ύπατος θεός Ζευς αποφάσισε να τους επισκεφτεί για να τους δοκιμάσει, του πρόσφεραν γεύμα ένα παιδί που είχαν θυσιάσει και εκείνος από την οργή του τους θανάτωσε με έναν κεραυνό.
Πηγές
Κατηγορία:Επώνυμοι ήρωες της ελληνικής μυθολογίας Κατηγορία:Μυθολογία της αρχαίας Αρκαδίας Κατηγορία:Αρχαίοι Αρκάδες Κατηγορία:Αρκαδική Αζανία
Ελίφ Σαφάκ
Η Ελίφ Σαφάκ (Elif Şafak ή Elif Shafak), (Στρασβούργο, Γαλλία, 1971) είναι συγγραφέας Τουρκικής καταγωγής. Έχει δημοσιεύσει μυθιστορήματα γραμμένα στα Αγγλικά, στα Τούρκικα και τα Γαλλικά.
Βιογραφία
Γεννημένη στη Γαλλία, η Σαφάκ παρέμεινε με τη μητέρα της όταν χώρισαν οι γονείς της. Πέρασε την εφηβεία της στη Μαδρίτη και το Αμμάν της Ιορδανίας, προτού επιστρέψει στην Τουρκία. Αποφοίτησε από το τμήμα Διεθνών Σχέσεων του Μεσανατολικού Τεχνικού Πανεπιστημίου στην Άγκυρα.
Η Σαφάκ ξεκίνησε στη λογοτεχνία με την ιστορία της, Kem Gözlere Anadolu, που δημοσιεύτηκε το 1994. Το πρώτο της μυθιστόρημα, Pinhan (Ο Σούφι), κέρδισε το "βραβείο Μεβλάνα" το 1998, το οποίο απονέμεται στο καλύτερο έργο μυστικιστικής λογοτεχνίας στην Τουρκία. Το βιβλίο της Şehrin Aynaları (Καθρέφτες της Πόλης) της απέφερε το "Βραβείο της Ένωσης Τούρκων Συγγραφέων". Η Σαφάκ κέρδισε όλα τα διακεκριμένα λογοτεχνικά βραβεία στην Τουρκία πριν από την ηλικία των 30.
Η Σαφάκ έχει γράψει δύο μυθιστορήματα στα Αγγλικά. Εξαιτίας αναφορών στην Αρμενική Γενοκτονία στο δεύτερο από αυτά, Το Μπάσταρδο της Κωνσταντινούπολης (The Bastard of Istanbul) (στα Τούρκικα ο τίτλος ήταν "Ο Πατέρας και Ο Μπάσταρδος"), η Σαφάκ κατηγορήθηκε στην Τουρκία για "προσβολή της Τουρκικότητας" σύμφωνα με το Άρθρο 301 του Τουρκικού Ποινικού Κώδικα. Η υπόθεση απορρίφθηκε τον Ιούνιο του 2006. Εντούτοις, οι εισαγγελείς ξανάνοιξαν την υπόθεση τον Ιούλιο του 2006. Στις 21 Σεπτεμβρίου 2006, και η καινούρια αυτή υπόθεση έκλεισε λόγω έλλειψης στοιχείων.
Η Σαφάκ συνέγραψε επίσης τον πρόλογο της λογοτεχνικής ανθολογίας Ιστορίες από το Εκπατρισμένο Χαρέμι: Ξένες Γυναίκες στην Σύγχρονη Τουρκία, που αφορά μεταξύ άλλων στα γυναικεία δικαιώματα και την εθνική ταυτότητα.
Σήμερα η Ελίφ Σαφάκ ζεί το μισό χρόνο στις Ηνωμένες Πολιτείες και γράφει επίσης για εφημερίδες και περιοδικά στην Ευρώπη και τις ΗΠΑ. Το 2005 παντρεύτηκε τον Τούρκο δημοσιογράφο Εγιούπ Τζαν κατά τη διάρκεια ενός ταξιδιού προώθησης βιβλίου τσο Βερολίνο. Στις 15 Σεπτεμβρίου 2006 γεννήθηκε η κόρη τους, Σεχραζάντ Ζελντά.
Μετά τη γέννηση της κόρης της υπέφερε από επιλόχεια κατάθλιψη για περισσότερο από δέκα μήνες, περίοδο στην οποία αναφέρεται στο πρώτο αυτοβιογραφικό βιβλίο της, το οποίο συνδυάζει μυθοπλασία με πραγματικά γεγονότα. Σχολιάζοντας το βιβλίο η Σαφάκ δήλωσε: "Ονόμασα το βιβλίο αυτό Μαύρο Γάλα για δύο λόγους. Καταρχάς, ασχολείται με την επιλόχεια κατάθλιψη και δείχνει πως το γάλα της μητέρας δεν είναι πάντα τόσο λευκό και άσπιλο όσο θέλει να πιστεύει η κοινωνία. Δεύτερον, μέσα από αυτή την κατάθλιψη κατάφερα να λάβω μια έμπνευση· μέσα από αυτό το μαύρο γάλα κατάφερα να αναπτύξω ένα είδος μελανιού."
Εξωτερικοί σύνδεσμοι
Κατηγορία:Τούρκοι λογοτέχνες Κατηγορία:Τούρκοι μυθιστοριογράφοι Κατηγορία:Τούρκοι φεμινιστές
Βολίνα
Η Βολίνα ή Βολίνη ήταν νύμφη της Ελληνικής μυθολογίας.
Πηγές
Κατηγορία:Νύμφες της ελληνικής μυθολογίας
Μπέρνλι
Το Μπέρνλι (αγγλικά: Burnley, ) είναι πόλη της Αγγλίας, κύρια πόλη του δήμου Μπέρνλι (borough of Burnley). Βρίσκεται στην περιοχή του Λάνκασαϊρ. Ο πληθυσμός του είναι περίπου 73.500 κάτοικοι. Η πόλη βρίσκεται στην ένωση των ποταμών Μπρουν και Κάλντερ. Βρίσκεται 18 χιλιόμετρα ανατολικά του Μπλάκμπερν και 40 χλμ ανατολικά του Πρέστον. Στην περιοχή έχουν βρεθεί προϊστορικά ευρήματα της λίθινης περιόδου. Οι πρώτες αναφορές για την πόλη χρονολογούνται το 1122. Η πόλη όμως γνώρισε την μεγαλύτερή της ανάπτυξη κατά την περίοδο της βιομηχανικής επανάστασης, όταν ήταν κέντρο παραγωγής βαμβακερών υφασμάτων. Τα τελευταία χρόνια οι μεγάλες εργοστασιακές μονάδες της περιοχής έχουν κλείσει. Οι κύρια πηγή εισοδημάτων των πολιτών της είναι σήμερα οι υπηρεσίες και οι κατασκευές, ενώ μετά το κλείσιμο ενός εργοστασίου της εταιρίας ελαστικών Μισελέν στην περιοχή , ιδρύθηκε εκεί το Κέντρο Ψηφιακής Τεχνολογίας του Λάνκασαϊρ, με σκοπό την ανάπτυξη στην περιοχή εταιριών, στο χώρο της τεχνολογίας.
Αθλητισμός
Η πόλη είναι η έδρα της ομώνυμης ομάδας ποδοσφαίρου, που ιδρύθηκε το 1882 και ανήκει στις 12 ομάδες που δημιούργησαν το Αγγλικό Πρωτάθλημα το 1888.Εκεί ζει και ένας από τους σπουδαιότερους ηθοποιούς τις τελευταίες δεκαετίες, ο Σερ Ίαν ΜακΚέλεν.
Εξωτερικοί σύνδεσμοι
Κατηγορία:Πόλεις της Αγγλίας
Κύννης
Στην ελληνική μυθολογία με το όνομα Κύννης είναι γνωστός ένας γιος του θεού Απόλλωνα και μιας ανώνυμης Νύμφης από το όρος Πάρνηθα («παρνηθίας νύμφης»). Αναφέρεται ότι ο Κύννης καθιέρωσε στην Αττική τη λατρεία του «Κυννείου Απόλλωνος».
Πηγή
Κυννης
Κατηγορία:Παιδιά του Απόλλωνα
Τέμενος Γιαβούζ Σελίμ
Το Τέμενος Γιαβούζ Σελίμ (τούρκικα:Yavuz Selim Camii) είναι ένα οθωμανικό τζαμί που βρίσκεται πάνω στον πέμπτο λόφο της Κωνσταντινούπολης με θέα τον Κεράτιο Κόλπο. Το μέγεθός του και η γεωγραφική θέση του το καθιστούν ένα γνωστό ορόσημο στην Κωνσταντινούπολη.
Ιστορία
Το Τέμενος Γιαβούζ Σελίμ είναι το δεύτερο πιο παλιό τζαμί στην Κωνσταντινούπολη. Το τζαμί χτίστηκε υπό διαταγή του Σουλτάνου Σουλεϊμάν Α΄ προς τιμήν του πατέρα του, Σελίμ Α΄. Ο αρχιτέκτονας του ήταν ο Ατσέμ Αλισί. Το τζαμί ολοκληρώθηκε την περίοδο 1527/8. Ωστόσο ο διάσημος αρχιτέκτονας Μιμάρ Σινάν έφτιαξε έναν από τους τρεις τάφους (τούρκικα:Türbe).
Εσωτερικό
Το εσωτερικό σχέδιο του τζαμιού είναι ένα απλό τετραγωνικό δωμάτιο με 24,5 μέτρα μήκος σε κάθε πλευρά, που καλύπτεται από έναν θόλο ύψους 32,5 μέτρων. Όπως και με την Αγία Σοφία ο θόλος είναι πολύ μικρότερος από το πλήρες ημισφαίριο. Τα παράθυρα είναι διακοσμημένα με πλακίδια Νίκαιας. Στα βόρεια και στα νότια της κύριας αίθουσας υπάρχουν θολωτές δίοδοι που οδηγούν σε τέσσερις μικρές θολωτές αίθουσες που είχαν ως κύριο σκοπό να φιλοξενούν τους δερβίσηδες.
Ο Τουρμπές
Πίσω από το τζαμί βρίσκεται ο τουρμπές (τάφος) του Σελίμ Α΄ και της συζύγου του,Αϊσέ Χαφσά Σουλτάν. Ο τουρμπές εξωτερικά είναι οκταγωνικός και έχει μία βεράντα διακοσμημένη με πίνακες των πλακιδίων με μοναδικό σχεδιασμό.
Ένας δεύτερος οκταγωνικός τουρμπές, με μεγάλη επιγραφή στην τοιχοποιία του εξωτερικού τοίχου, περιέχει τους τάφους τεσσάρων παιδιών του Σουλεϊμάν Α΄. Ο δεύτερος τουρμπές χρονολογείται γύρω στο 1556 και χτίστηκε από τον Μιμάρ Σινάν. Ο τρίτος τουρμπές ανήκει στον σουλτάνο Αμπντούλ Μετζίτ Α΄ και χτίστηκε λίγο πριν τον θάνατό του το 1861.
Κατηγορία:Οθωμανικά τζαμιά στην Κωνσταντινούπολη
Ντόνα Ριντ
μικρογραφία|260x260εσ|Στην ταινία Ο άνθρωπος σκιά στις κούρσες (1941) μικρογραφία|260x260εσ|Με τον [[Τζέιμς Στιούαρτ στην ταινία Μια υπέροχη ζωή (1946)]] Η Ντόνα Ριντ (αγγλ.: Donna Reed, 27 Ιανουαρίου 1921 - 14 Ιανουαρίου 1986) ήταν Αμερικανίδα ηθοποιός του κινηματογράφου και της τηλεόρασης βραβευμένη με Όσκαρ Β' Γυναικείου Ρόλου για την ταινία του 1953 Όσο υπάρχουν άνθρωποι (From Here to Eternity). Είναι επίσης γνωστή για το ρόλο της Γκλάντις Χόλγουορντ στην ταινία του 1945 Το πορτραίτο του Ντόριαν Γκρέι (The Picture of Dorian Gray), κινηματογραφική μεταφορά του ομώνυμου μυθιστορήματος του Όσκαρ Ουάιλντ και για το ρόλο της Μαίρης Μπέιλι στη χριστουγεννιάτικη δραματική ταινία του Φρανκ Κάπρα του 1946 Μια υπέροχη ζωή (It's a Wonderful Life). Εμφανίστηκε επίσης με επιτυχία στην τηλεόραση, όπου εμφανίστηκε στο The Donna Reed Show στο ρόλο της Ντόνα Στόουν μιας Αμερικανίδας μικροαστής μητέρας. Η σειρά προβαλλόταν για 8 χρόνια (από το 1958 εώς και το 1966) και χάρισε στη Ριντ τη Χρυσή Σφαίρα Καλύτερης Ηθοποιού για την τηλεόραση. Στα τελευταία της χρόνια εμφανίστηκε επίσης στο ρόλο της Μις Έλι Γιούινγκ, αντικαθιστώντας την Μπάρμπαρα Μπελ Γκέντις στην τηλεοπτική σειρά Ντάλας (Dallas).
Πρώτα Χρόνια
Η Ριντ γεννήθηκε στο Ντένισον της Άιοβα το 1921. Οι γονείς της ήταν ο Γουίλιαμ Ρίτσαρντ Μάλεντζερ και η Χέιζελ Τζέιν Σάιβς. Ήταν η μεγαλύτερη από τα πέντε τους παιδιά. Όταν τελείωσε το λύκειο η Ριντ αποφάσισε να μεταφερθεί στην Καλιφόρνια για να σπουδάσει στο Κολέγιο του Λος Άντζελες. Κατά τη διάρκεια της φοίτησής της συμμετείχε σε θεατρικές παραστάσεις, χωρίς να έχει τη φιλοδοξία να γίνει ηθοποιός. Έλαβε πολλές προτάσεις για να περάσει από ακρόαση για πολλές κινηματογραφικές εταιρίες και στο τέλος υπέγραψε συμβόλαιο με την Metro-Goldwyn-Mayer, αλλά επέμεινε να ολοκληρώσει τις σπουδές της πριν ξεκινήσει τις κινηματογραφικές εμφανίσεις.
Καριέρα
Η ηθοποιός έκανε την πρώτη της κινηματογραφική εμφάνιση το 1941 στην ταινία The Get-Away με το ψευδώνυμο Ντόνα Άνταμς, το οποίο άλλαξε αργότερα σε Ντόνα Ριντ. Η Ριντ εργαζόταν επίσης και πίσω από τις κάμερες ως βοηθός σκηνοθέτη και βοηθός διευθυντή φωτογραφίας κάτι ασυνήθιστο για γυναίκα της περιόδου. Εμφανίστηκε στις ταινίες The Courtship of Andy Hardy, όπου υποδύθηκε την κοπέλα του Μίκι Ρούνεϊ, Μάτια στο σκοτάδι (Eyes in the Night, 1942) στην πρώτη της συνεργασία με τον Φρεντ Τσίνεμαν, Ανθρώπινη κωμωδία (The Human Comedy, 1943) επίσης με τον Μίκι Ρούνεϊ, Γίγαντες των κυμάτων (They Were Expendable, 1945) πλάι στους Τζον Γουέιν και Ρόμπερτ Μοντγκόμερι και Το πορτραίτο του Ντόριαν Γκρέι (The Picture of Dorian Gray).
Η γήινη εμφάνισή της την κατέστησε ιδιαίτερα δημοφιλή ως pin up για τους στρατιώτες που πολεμούσαν κατά τη διάρκεια του Β' Παγκοσμίου Πολέμου. Η Ριντ απαντούσε προσωπικά στα γράμματα των στρατιωτών.
Το 1946 έλαβε τον διασημότερο ίσως ρόλο της, εκείνον της Μαίρη Μπέιλι, στην ταινία του Φρανκ Κάπρα Μια υπέροχη ζωή (It's a Wonderful Life) μια από τις 100 καλύτερες ταινίες όλων των εποχών σύμφωνα με το Αμερικανικό Ινστιτούτο Κινηματογράφου. Επόμενή της εμφάνιση ήταν στην ταινία Το νησί του πράσινου δελφινιού (Green Dolphin Street, 1947) πλάι στους Λάνα Τέρνερ και Βαν Χέφλιν, ενώ το 1952 εμφανίστηκε στο φιλμ νουάρ Δολοφόνος ή ντετέκτιβ (Scandal Sheet). Το 1953 βραβεύτηκε με Όσκαρ Β' Γυναικείου Ρόλου για τη ερμηνεία της πόρνης Άλμα Λορίν Μπερκ που ερωτεύεται τον στρατιώτη Ρόμπερτ Λι Προύιτ που υποδύεται ο Μοντγκόμερι Κλιφτ στην ταινία του Φρεντ Τσίνεμαν Όσο υπάρχουν άνθρωποι (From Here to Eternity).
Από το 1958 κι έπειτα η ηθοποιός αφιερώθηκε στην τηλεόραση όπου ανέλαβε με επιτυχία το ρόλο της Ντόνα Στόουν, εξιδανικευμένης νοικοκυράς και συζύγου ενός παιδιάτρου, στη θρυλική σειρά της δεκαετίας του 1950 The Donna Reed Show που της χάρισε τη Χρυσή Σφαίρα καθώς και τέσσερις υποψηφιότητες για Βραβείο Έμμυ.
Προσωπική ζωή
Κατά τη δεκαετία του 1960 έγινε φανατική πολέμια του πολέμου στο Βιετνάμ και της χρήση πυρινικών όπλων. Επέστρεψε στην τηλεόραση τη δεκαετία του 1970 αναλαμβάνοντας ρόλους σε τηλεταινίες και τηλεοπτικές σειρές. Το 1984 αντικατέστησε την Μπάρμπαρα Μπελ Γκέντις στον ρόλο της Έλι Γιούινγκ στη σειρά Ντάλας (Dallas). Αλλά την αμέσως επόμενη χρονιά απολύθηκε όταν η Μπελ Γκέντες αποφάσισε να επιστρέψει. Η ηθοποιός έκανε αγωγή στους παραγωγούς της σειράς για αθέτηση συμβολαίου και έλαβε αποζημίωση της τάξεως του 1 εκατομμυρίου δολαρίων. . Η ηθοποιός απεβίωσε το 1986 από καρκίνο του παγκρέατος. Είχε παντρευτεί τρεις φορές κι είχε αποκτήσει 4 παιδιά.
Εξωτερικοί σύνδεσμοι
Κατηγορία:Βραβευμένες με Όσκαρ Β' Γυναικείου Ρόλου Κατηγορία:Βραβευμένοι με Χρυσή Σφαίρα Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Κλίμακα Υπολογισμού Φόρου Εισοδήματος (Ελλάδα)
Η θεωρία της Δημόσιας Οικονομικής έχει διατυπώσει ορισμένους κανόνες τους οποίους πρέπει η Πολιτεία να τηρεί κατά την επιβολή της φορολογίας. Οι κανόνες αυτοί διαιρούνται συνήθως σε πολιτικούς και νομικούς. Από αυτούς οι πολιτικοί κανόνες που διέπουν την φορολογία υποδιαιρούνται σε οικονομικούς και δημοσιονομικούς.
Φυσικών προσώπων Οικονομικού έτους 2012
Από τον παραπάνω πίνακα προκύπτουν αισθητά άλματα της θέσπισης των φορολογικών συντελεστών, καθόσον για τα υψηλά εισοδήματα άνω των 40.000€ ορίζεται προσαύξηση του φορολογικού συντελεστή κατά 3 μονάδες και άνω των 60.000€ μόνο κατά 2 μονάδες, ενώ για εισοδήματα της πλειονότητας των φορολογουμένων από 12.000€ μέχρι 16.000€ καθιερώνεται προσαύξηση του φορολογικού συντελεστή κατά 8 μονάδες και τέλος για τα εισοδήματα άνω των 26.000€ και μέχρι 40.000€ το ανώτατο όριο προσαύξησης κατά 10 μονάδες.